Pielikums

Cēsu novada domes sēdes

\_\_\_.09.2021. lēmumam Nr.\_\_\_\_

Apstiprināti

ar Cēsu novada domes sēdes

\_\_\_.09.2021. lēmumu Nr.\_\_\_\_

**neKUSTAMĀ ĪPAŠUMA “Baltie Āboliņi”, straupe,**

**straupes PAGASTS, CĒSU NOVADS,**

**eletroniskās IZSOLES nOTEIKUMI**

1. **Vispārīgie noteikumi**
	1. **Elektroniskā izsolē** ar augšupejošu soli saskaņā ar Publiskas personas mantas atsavināšanas likumu, Cēsu novada domes 2021. gada \_\_\_septembra sēdes lēmumu „Par nekustamā īpašuma “Baltie Āboliņi”, Straupē, Straupes pagastā, Cēsu novadā, nodošanu atsavināšanai un elektroniskās izsoles noteikumu apstiprināšanu” (protokols Nr. \_\_) tiek pārdots pašvaldībai piederošais nekustamais īpašums “Baltie Āboliņi”, Straupe, Straupes pagasts, Cēsu novads, kadastra Nr. 4282 004 0283, kas sastāv no vienas zemes vienības ar kadastra apzīmējumu 4282 004 0283 un ar platību 0.3270 ha.
	2. Izsoli organizē Cēsu novada Pārgaujas apvienības pārvaldes Mantas novērtēšanas komisija (turpmāk – Komisija).
	3. Izsoles mērķis **–** pārdot nekustamo īpašumu par iespējami augstāko cenu.
	4. Izsole notiek elektronisko izsoļu vietnē <https://izsoles.ta.gov.lv> **no 2021. gada 11. oktobra plkst. 13:00** līdz **2021. gada 11. novembra plkst. 13:00.**
	5. Nekustamā īpašuma izsoles nosacītā sākuma cena **– 5370,00 EUR** (pieci tūkstoši trīs simti septiņdesmit eiro un 00 centi).
	6. Nodrošinājuma maksa – 10% no izsoles nosacītās sākuma cenas, t.i., 537,00 EUR (pieci simti trīsdesmit septiņi eiro un 00 centi), jāiemaksā Cēsu novada Pārgaujas apvienības pārvaldes kontā ar norādi “Izsoles nodrošinājums elektroniskai izsolei nekustamajam īpašumam Baltie Āboliņi”.

KONTS:

 **AS „SEB banka”, kods UNLALV2X, konta Nr.:LV06UNLA0050014307758.**

* 1. Izsoles solis – **100,00 EUR** (viens simts eiro un 00 centi).
	2. Informācija (sludinājums) par izsoli tiek publicēta portālā [www.latvijasvestnesis.lv](http://www.latvijasvestnesis.lv), Cēsu novada Pārgaujas apvienības pārvaldes tīmekļvietnē: <http://www.pargaujasnovads.lv> un elektronisko izsoļu vietnē [www.izsoles.ta.gov.lv](http://www.izsoles.ta.gov.lv).
1. **Nekustamā īpašuma raksturojums**
	1. Nekustamais īpašums “Baltie Āboliņi”, kadastra Nr. 4282 004 0283, atrodas Straupē, Straupes pagastā, Cēsu novadā. Īpašums sastāv no vienas zemes vienības ar kadastra apzīmējumu 4282 004 0283 ar kopējo platību 0.3270 ha, turpmāk – NĪ.
	2. NĪ ir reģistrēts Straupes pagasta zemesgrāmatas nodalījumā nr. 100000614759. Ierakstu par spēka esošiem apgrūtinājumiem nav.
	3. Nekustamā īpašuma lietošanas mērķis ir lauksaimniecība, bet plānotais funkcionālais zonējums ir Savrupmāju apbūves teritorija (DzS).
	4. NĪ atrodas Cēsu novada Straupes pagasta centrā Straupe, pie grants seguma Jāņa ielas. Tuvāko apkārtni veido individuālo māju kvartāls, attālināti – lauksaimniecības un meža zemes platības, atsevišķas lauku viensētas, Braslas upe. Aptuveni 0,7km attālumā ir Straupes centra daļa, kur pieejams veikals, pasta nodaļa, Straupes pamatskola, autobusu pieturvieta. Aptuveni 1km attālumā ir autoceļš A3 (Inčukalns-Valmiera-Igaunijas robeža). Attālums līdz tuvākajām pilsētām – Cēsis apm. 24km, Valmiera 36km, Limbaži 28km, Rīga 75km.
	5. Sīkāka informācija par nekustamā īpašuma robežām un tā izmantošanu pa tālruni – 27809705 (Ingvilds Krišjānis Baltpurviņš).
2. **Izsoles dalībnieki**
	1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nokustamo īpašumu, un kura līdz reģistrācijas brīdim ir iemaksājusi šo noteikumu 1.6. punktā minēto nodrošinājuma summu un maksu par dalību izsolē un ir autorizēta dalībai izsolē.
	2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
3. **Izsoles pretendentu reģistrācija Izsoļu dalībnieku reģistrā**
	1. Pretendentu **reģistrācija notiek no 2021. gada 11. oktobra plkst. 13:00** līdz **2021. gada 31. oktobra plkst. 23:59** elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā.
	2. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>. Pieteikumam pievieno informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu. Ar pieteikuma iesniegšanu pretendents ir apliecinājis, ka ir iepazinies ar izsoles noteikumiem un vēlas iegādāties Nekustamo īpašumu.
	3. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv/) piedāvātajiem identifikācijas līdzekļiem.
	4. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles noteikto nodrošinājuma maksu, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu. Ar dalības maksas samaksas brīdi dalībnieks ir apliecinājis, ka ir iepazinies un piekrīt izsoles noteikumiem.
	5. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	6. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
	7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	8. Izsoles pretendents netiek reģistrēts, ja:
		1. nav vēl iestājies vai ir beidzies pretendentu reģistrācijas termiņš;
		2. ja nav izpildīti visi šo noteikumu 4.2. punktā minētie norādījumi;
		3. konstatēts, ka uz pretendentu attiecas izsoles noteikumu 3.2. punktā minētie apstākļi;
		4. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
	9. Izsoles rīkotāji nav tiesīgi līdz izsoles beigām sniegt informāciju par izsoles pretendentiem.
4. **Izsoles norise**
	1. Izsole sākas elektronisko izsoļu vietnē <https://izsoles.ta.gov.lv> 2021. gada 11. oktobrī plkst.13:00 un noslēdzas 2021. gada 10. novembrī plkst. 13:00.
	2. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
	3. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa, t.i., kas ir noteikts **100,00 EUR** (viens simts eiroun 00 centi), vai ir mazāks par iepriekš reģistrētajiem solījumiem vai vienāds ar tiem.
	4. Reģistrētos solījumus nevar atsaukt vai mainīt.
	5. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
	6. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
	7. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	8. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	9. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
	10. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	11. Pēc izsoles slēgšanas sistēma automātiski sagatavo izsoles aktu, kuru Komisija apstiprina piecu darba dienu laikā pēc izsoles.
	12. Nodrošinājuma nauda tiek ieskaitīta pirkuma maksā uzvarējušajam dalībniekam. Izsoles dalībniekiem, kuri nav nosolījuši nekustamo īpašumu, septiņu darba dienu laikā tiek atmaksāta nodrošinājuma nauda, ja izsoles dalībnieks ir izpildījis izsoles noteikumos fiksētās prasības. Nodrošinājuma nauda tiek atmaksāta, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
	13. Ja juridiskajai personai, kura nosolījusi visaugstāko cenu, konstatēti 3.2. punktā norādītie apstākļi, tai netiek atmaksāta izsoles nodrošinājuma nauda, un NĪ tiek piedāvāts pircējam, kurš nosolījis nākamo augstāko cenu.
	14. Izsole tiek atzīta par nenotikušu un nodrošinājuma nauda netiek atmaksāta nevienam no izsoles dalībniekiem, ja neviens no viņiem nav pārsolījis izsoles sākumcenu.
5. **Izsoles rezultātu apstiprināšana un līguma noslēgšana**
	1. Komisija piecu darba dienu laikā pēc izsoles protokola apstiprināšanas izsniedz paziņojumu par pirkuma summu, nosūtot to uz izsoles uzvarētāja norādīto elektroniskā pasta adresi.
	2. Izsoles dalībniekam, kurš nosolījis augstāko cenu, tiek izrakstīts rēķins par pirkuma summu, kas atbilst starpībai starp augstāko nosolīto cenu un iemaksāto nodrošinājuma naudu. Rēķins jāapmaksā tajā norādītajā termiņā.
	3. Ja īpašumu nosolījušais izsoles dalībnieks šo noteikumu 6.2. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājuma nauda attiecīgajam dalībniekam netiek atmaksāta.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu, un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
	5. Ja 6.4. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Lēmumu par atkārtotu izsoli vai atsavināšanas procesa pārtraukšanu pieņem Cēsu novada dome.
	7. Pirkuma līgumu pircējs paraksta 30 (trīsdesmit) dienu laikā pēc pirkuma summas apmaksas.
6. **Nenotikusi izsole**
	1. Izsole atzīstama par nenotikušu, ja:
		1. izsolei nav pieteicies neviens izsoles dalībnieks;
		2. neviens no izsoles dalībniekiem, kas pieteicies izsolei, nepārsola sākumcenu;
		3. nosolītājs nav samaksājis nosolīto cenu;
		4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.
	2. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.
7. **Izsoles rezultātu apstrīdēšana**

Izsoles rezultātus var apstrīdēt Cēsu novada Pārgaujas apvienības pārvaldē 5 (piecu) darba dienu laikā pēc tam, kad Komisija ir apstiprinājusi izsoles protokolu.